Publication: Magyar Közlöny
Issue: MK-2002-2 (Year: 2002, Number: 2)
Era: 1990-2004
Section: a 2/2002. (I. 11.) Korm. rendelethez
Paragraph Index: 125

d) figyelemmel kíséri a vállalkozás érintett tevékenységére vonatkozóan a következõ feladatok végrehajtását és az ezzel kapcsolatos eljárásokat: da) a szállítandó veszélyes áruk azonosítására vonatkozó szabályok betartását, db) a vállalkozás a szállítójármûvek vásárlásánál a szállítandó veszélyes áruval kapcsolatos különleges követelményeket figyelembe veszi-e, dc) a veszélyes áruk szállítására, ki- és berakására használt felszerelések ellenõrzését, dd) a vállalkozás alkalmazottainak megfelelõ képzését, és a képzésrõl szóló jelentések, okmányok õrzését, nyilvántartását, de) a szállítás vagy a ki- és berakás biztonságát veszélyeztetõ baleset vagy rendkívüli esemény esetén a megfelelõ veszélyelhárítási eljárások alkalmazását, df) a szállítás vagy a ki- és berakás alatt észlelt súlyos balesetek, rendkívüli események vagy súlyos szabálytalanságok okának felderítését, illetõleg amennyiben szükséges, jelentés készítését, dg) a balesetek, rendkívüli események vagy súlyos szabálytalanságok ismétlõdésének megakadályozását célzó megfelelõ eljárások alkalmazását, dh) az alvállalkozók vagy harmadik felek kiválasztásakor és igénybevételekor a veszélyes áruk szállításával kapcsolatos jogszabályok és az azokban foglalt különleges követelmények figyelembevételét, di) annak ellenõrzését, hogy a veszélyes áruk szállításában, ki- és berakásában részt vevõ alkalmazottak részletes technológiai utasítást és oktatást kapnak, dj) a veszélyes áruk szállításakor, ki- és berakásakor fennálló veszélyek tudatosítását szolgáló intézkedések meghozatalát, dk) olyan ellenõrzési eljárások foganatosítását, melyek biztosítják, hogy a jármûveken a kötelezõ okmányok és biztonsági felszerelések a szabályoknak megfelelõ formában megtalálhatók; dl) olyan ellenõrzési eljárások foganatosítását, amelyek a ki- és berakással kapcsolatos szabályok betartását biztosítják.

Source: https://magyarkozlony.hu/hivatalos-lapok/abc728757ffdbde288c638577cc05af02b933c23/dokumentumok/611c9a3bf16d2d0e492c1f1a44235b04174e190c/letoltes